ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கடந்த 24 மணி நேரத்தில் கொவிட் -19 தொற்றுக்கான 6,64,949 பரிசோதனைகளை செய்து இந்தியா புதிய சாதனை
தொடர்ந்து 3-வது நாளாக ஆறு லட்சத்துக்கும் அதிகமான பரிசோதனைகள் செய்யப்பட்டுள்ளன
சோதனைகளின் எண்ணிக்கை 10 லட்சம் பேருக்கு 16,000-ஆக உள்ளது
கொவிட்-19 நோய்த்தொற்று பாதிப்பை விரைவில் கண்டறிந்து, தடம் அறிந்து, சிகிச்சை அளிப்பது என்ற உத்தியைக் கருத்தில் கொண்டு, தொடர்ந்து மூன்றாவது நாளாக ஆறு லட்சத்துக்கும் அதிகமான மாதிரிகள் பரிசோதிக்கப்பட்டுள்ளன
ஒரு நாளைக்கு செய்யப்படும் பரிசோதனைகளின் எண்ணிக்கையை அதிகரிப்பதற்காக, மத்திய அரசு வகுத்த உத்தியின் விளைவாக, ஒரு நாளைக்கு 10 லட்சம் பரிசோதனைகள் என்ற இலக்கு வெற்றிகரமாக செயல்படுத்தப்பட்டு கடந்த 24 மணி நேரத்தில் 6,64,949 பரிசோதனைகள் மேற்கொள்ளப்பட்டுள்ளன.
இன்றைய நிலவரப்படி ஒட்டுமொத்த பரிசோதனைகள் 2,21,49,351-ஐ எட்டியுள்ளன. சோதனைகளின் எண்ணிக்கை, பத்து லட்சம் பேருக்கு 16,050 ஆக அதிகரித்துள்ளது.
நாட்டின் பரிசோதனைக் கூடங்களின் கட்டமைப்பு, தொடர்ந்து வலுப்படுத்தப்பட்டு தற்போது 1370 ஆய்வகங்கள் கொவிட் தொற்று பரிசோதனைகளை மேற்கொள்கின்றன. இதில் அரசு துறையில் 921 ஆய்வகங்களும், தனியார் துறையில் 449 ஆய்வகங்களும் இயங்கி வருகின்றன. அவற்றின் விவரம் பின்வருமாறு;
- ரியல்–டைம் ஆர்டி பிசிஆர் அடிப்படையிலான ஆய்வகங்கள்; 698 
- ட்ரூநேட் அடிப்படையிலான ஆய்வகங்கள்; 563 
- சிபிநேட் அடிப்படையிலான ஆய்வகங்கள் ; 109
சுகாதாரம் மற்றும் குடும்ப நலத்துறை அமைச்சகம்
புற்றுநோய் ஆராய்ச்சிக்கான மூலதன நிதி பற்றிய விவரம்
புற்றுநோய்க்கு சிகிச்சை அளிப்பதை அதிகரிக்கும் வகையில், மூன்றாம் நிலை புற்று நோய் சிகிச்சை மைய வசதிகளை மத்திய சுகாதார அமைச்சகம் செயல்படுத்தி வருகிறது. இத்திட்டத்தின் கீழ் 19 மாநில புற்றுநோய் ஆராய்ச்சி நிறுவனங்கள், 20 மூன்றாம் நிலை புற்றுநோய் சிகிச்சை மையங்களுக்கு அங்கீகாரம் வழங்கப்பட்டுள்ளது. இந்த மையங்கள் அனைத்தும் புற்றுநோய் ஆராய்ச்சியில் கவனம் செலுத்திவருகின்றன. புதுதில்லி எய்ம்ஸ் மற்றும் புதிய எய்ம்ஸ் மருத்துவமனைகளில் ஆராய்ச்சியில் கூடுதல் கவனம் செலுத்தப்பட்டு வருகிறது.
நாட்டில் சுகாதார ஆராய்ச்சியை நோக்கமாகக் கொண்டு, சுகாதார ஆராய்ச்சித்துறை / இந்திய மருத்துவ ஆராய்ச்சிக் கவுன்சில் ஐசிஎம்ஆர் பல்வேறு துறைகைளில் மருத்துவ ஆராய்ச்சியை மேற்கொண்டு வருகின்றன. இதற்கு பட்ஜெட் ஒதுக்கீடும் வழங்கப்பட்டுள்ளது.
மாநிலங்களவையில் இத்தகவலை மத்திய சுகாதாரம் மற்றும் குடும்பநலத்துறை இணை அமைச்சர் டாக்டர் பாரதி பிரவீன் பவார் எழுத்து மூலம் அளித்த பதிலில் தெரிவித்துள்ளார்.
சிறப்பு சேவைகள் மற்றும் கட்டுரைகள்
ஜப்பான் பிரதமரின் மனைவிக்கு பிரதமர் பரிசு
கடம்ப மரத்திலான அழகிய பெட்டியில் வைக்கப்பட்ட காஞ்சிவரம் பட்டாடை
காஞ்சிபுரம் பட்டுப் புடவைகள் இந்திய நெசவுத் தொழிலின் தலைசிறந்த படைப்பாகும். செழுமையான, ஒளிரும். வண்ணங்கள், நுட்பமான வடிவமைப்புகள், ஒப்பில்லா கைவினைத்திறன் ஆகியவற்றிற்கு அவை பெயர் பெற்றவை. 'காஞ்சிவரம்' என்ற பெயர், பட்டு நெவுக்குப் பெயர் பெற்ற ஒரு தென்னிந்திய நகரமான தமிழ்நாட்டின் காஞ்சிபுரத்தைக் குறிப்பதாகும். காஞ்சிவரம் பட்டாடை, தங்கள் மூதாதையர்களிடமிருந்து பாரம்பரியத்தையும் நுட்பங்களையும் பெற்ற திறமையான நெசவாளர்களால் தூய மல்பெரி பட்டு நூல்களிலிருந்து நெய்யப்பட்ட கைவினைப்பொருளாகும். இது மிகவும் நீடித்து உழைக்கக்கூடிய வலுவான துணியாகும் . அதே நேரத்தில், இது ஒரு ராணிக்குரிய நேர்த்தியையும், நுட்பத்தையும், நவநாகரிக வனப்பையும் வெளிப்படுத்துகிறது.
இந்தப் பட்டாடை, கடம்ப மரத்தால் செய்யப்பட்ட அழகிய பெட்டியில் வைக்கப்பட்டுள்ளது. கடம்ப மரம் இந்திய கலாச்சாரம், இந்திய மதங்கள் மற்றும் புராணங்களில் மங்கலகரமானதாக கருதப்படுகிறது. கடம்ப மரத்தாலான இந்தப் பெட்டி, கேரளாவின் கைவினைஞர்களால் அழகிய வேலைப்பாடுகளுடன் செய்யப்படும் கைவினைப்பொருளாக உள்ளது.
மனித வள மேம்பாட்டு அமைச்சகம்
2021-22 மத்திய பட்ஜெட்: பள்ளிக் கல்வி மற்றும் எழுத்தறிவு துறைக்கான முக்கிய அம்சங்கள்
நிதிநிலை அறிக்கையில் தெரிவித்திருந்தவாறு, கொவிட்-19 பெருந்தொற்றுக்கிடையிலும் 30 லட்சம் ஆரம்ப கல்வி ஆசிரியர்களுக்கு டிஜிட்டல் முறையில் பயிற்சி வழங்கப்பட்டது.
2021-22-ஆம் ஆண்டில் 56 லட்சம் பள்ளி ஆசிரியர்களுக்கு நிஷிதா என்றழைக்கப்படும் தேசிய பள்ளி தலைமையாசிரியர்கள் மற்றும் ஆசிரியர்களின் முழுமையான முன்னேற்ற திட்டத்தின் கீழ் பயிற்சியளிக்கப்படும்.
ஆரம்ப பருவ ஆசிரியர்களுக்கு ஆகஸ்ட் 2021 முதல் பிரத்தியேக நிஷிதா ஆன்லைன் பயிற்சி வழங்கப்படும்.
உயர்நிலை மற்றும் மேல்நிலை ஆசிரியர்களுக்கான ஆன்லைன் பயிற்சி ஜூலை மாதத்தில் இருந்து தொடங்கப்படும்.
செவித்திறன் குறைவாக உள்ள குழந்தைகளுக்காக, நாடு முழுவதும் உள்ள இந்திய சைகை மொழியை முறைபடுத்த அரசு நடவடிக்கை எடுக்கும். அத்தகைய குழந்தைகளின் பயன்பாட்டுக்கான தேசிய மற்றும் மாநில அளவிலான பாடத்திட்டங்களும் உருவாக்கப்படும்.
தேசிய கல்வி கொள்கை 2020-ன் ஒரு பகுதியாக இது செயல்படுத்தப்படும் என்று பட்ஜெட்டில் அறிவித்ததை தொடர்ந்து, கீழ்கண்ட நடவடிக்கைகளை கல்வித்துறை மேற்கொண்டு வருகிறது:சர்வதேச கற்றல் வழிகாட்டுதல்களின் படி புத்தகங்கள் மின்னணு-புத்தகங்களாக மாற்றப்படும்சைகை மொழி காணொலிகள் உருவாக்கப்படும்சைகை மொழிக்கான அகராதி உருவாக்கப்படும்
பிரதமர் அலுவலகம்
திரு ஹ்ருதய்நாத் மங்கேஷ்கர் நன்றி தெரிவித்து பதிவிட்ட ட்விட்டர் செய்திக்கு பிரதமர் பதிலளிப்பு
அயோத்தியாவில் லதா மங்கேஷ்கர் சதுக்கம் திறந்து வைக்கப்பட்டதற்கு அன்னாரது இளைய சகோதரர் திரு ஹ்ருதய்நாத் மங்கேஷ்கர் நன்றி தெரிவித்து பதிவிட்ட ட்விட்டர் செய்திக்கு பிரதமர் திரு நரேந்திர மோடி பதிலளித்துள்ளார். சகோதரி லதா அவர்கள் பகவான் ராமரின் தீவிர பக்தை என்றும், அதற்கேற்றவாறு புனித அயோத்தியா நகரில் அவர் பெயரில் சதுக்கம் அமைக்கப்பட்டிருப்பதாகவும் பிரதமர் குறிப்பிட்டார்.
திரு ஹ்ருதய்நாத் மங்கேஷ்கரின் பதிவை மேற்கோள் காட்டி பிரதமர் வெளியிட்டுள்ள ட்விட்டர் செய்தியில் தெரிவித்திருப்பதாவது:
“சகோதரி லதா அவர்கள் பகவான் ராமரின் தீவிர பக்தை, அதற்கேற்றவாறே புனித அயோத்தியா நகரில் அவர் பெயரில் சதுக்கம் அமைக்கப்பட்டுள்ளது.”
தொலைதொடர்பு மற்றும் தகவல் தொழில்நுட்ப அமைச்சகம்
தொலைத் தகவல் தொடர்புத்துறை மற்றும் இந்திய தொலைத்தகவல் தொடர்பு தரங்கள் மேம்பாட்டு சங்கம் ஆகியவற்றுடன் இணைந்து டெலிமேட்டிக்ஸ் மேம்பாட்டுக்கான மையம், இணையதள சாதனங்கள் / எந்திரத்தில் இருந்து எந்திரத்திற்கு என்பது குறித்து உலகளாவிய இரண்டு நாள் கருத்தரங்கை நடத்தியது
தொலைத் தகவல் தொடர்புத்துறை மற்றும் இந்திய தொலைத்தகவல் தொடர்பு தரங்கள் மேம்பாட்டு சங்கம் ஆகியவற்றுடன் இணைந்து டெலிமேட்டிக்ஸ் மேம்பாட்டுக்கான மையம், இணையதள சாதனங்கள் / எந்திரத்தில் இருந்து எந்திரத்திற்கு என்பது குறித்து உலகளாவிய இரண்டு நாள் கருத்தரங்கைப் புதுதில்லியில் நேற்று நடத்தியது . தரப்படுத்தப்பட்ட அமலாக்கங்கள் மூலம் இணையதள சாதனங்கள் எந்திரத்தில் இருந்து எந்திரத்திற்கான வளர்ச்சி என்பதை இந்தக் கருத்தரங்கு மையப் பொருளாகக் கொண்டிருந்தது.
இணையதள சாதனங்கள் / எந்திரத்தில் இருந்து எந்திரத்திற்கான சூழலின் முக்கியப் பங்குதாரர்களான ஆராய்ச்சி மற்றும் மேம்பாட்டுத் துறை, கல்வித்துறை, அரசு, தொழில்துறை, புத்தொழில்கள், உலகளாவிய தொலைத்தகவல் தொடர்பு சங்கங்கள், தரங்கள் மேம்பாட்டு அமைப்புகள் ஆகியவற்றுக்கிடையே விரிவான ஒத்துழைப்பைக் கட்டமைப்பதற்கான திட்டத்தை வகுப்பது இந்த மாநாட்டின் நோக்கமாக இருந்தது. இது பல்வேறுப்பட்ட துறைகளில் இணையதள சாதனங்கள் / எந்திரத்தில் இருந்து எந்திரம் என்பதன் விரிவான பயன்பாட்டிற்குத் தேவையான புதிய கண்டுபிடிப்பு தரப்படுத்துதல் மற்றும் ஒருங்கிணைந்த செயல்பாட்டுக்கு வகை செய்யும்.
வளர்ந்துவரும் 5 ஜி தொழில்நுட்பப் புரட்சியின் புதிய சகாப்தத்தை உலகம் அனுபவமாகக் கொண்டுள்ளது. இது புதிய பயன்பாட்டு விஷயங்களுக்கான தன்னியக்கத் தீர்வுகளுக்கு அடிப்படையான செயற்கை நுண்ணறிவு மற்றும் இணையதள சாதனங்கள்/எந்திரத்தில் இருந்து எந்திரம் என்பதன் வளர்ச்சியைத் துரிதப்படுத்தியுள்ளது. நாடு முழுவதும் பொலிவுறு நகரங்களைக் கட்டமைக்கும் அரசின் பேரார்வ இயக்கப் பின்னணியில் இந்தக் கருத்தரங்கு மிகுந்த முக்கியத்துவம் பெறுகிறது.
இந்தக் கருத்தரங்கை தொலைத்தகவல் தொடர்புத்துறை செயலாளரும் டிஜிட்டல் தொடர்புகள் ஆணையத்தின் தலைவருமான திரு கே. ராஜாராமன் தொடங்கிவைத்து சிறப்புரையாற்றினார். ஊரக மற்றும் சிறு நகரப் பணிகளின் குறிப்பிட்ட தேவைகளுக்கு அனைத்தையும் உள்ளடக்கிய தொழில்நுட்பத் தரங்களை இணைந்து தீவிரமாக செயல்படுமாறு பங்குதாரர்களையும் புத்தொழில் நிறுவனங்களையும், புதிய கண்டுபிடிப்பாளர்களையும் அவர் தமது உரையில் வலியுறுத்தினார்.
டிஜிட்டல் தொடர்புகள் ஆணையத்தின் உறுப்பினர்  டாக்டர் மகேஷ் சுக்லா, இதன் தொழில்நுட்பப் பிரிவு உறுப்பினர் திரு சஞ்சீவ் அகர்வால், இந்திய தொலைத்தகவல் தொடர்பு தரங்கள் மேம்பாட்டு சங்கத்தின் தலைமை இயக்குனர் திருமதி பமீலா குமார், டெலிமேட்டிக்ஸ் மேம்பாட்டுக்கான மையத்தின் தலைமை நிர்வாக அதிகாரி டாக்டர் ராஜ்குமார் உபாத்யாய் உளிட்டோரும் இந்தக் கருத்தரங்கில் உரையாற்றினர்.
இந்நிகழ்வில் பல புத்தொழில் நிறுவனங்கள், கல்வி நிறுவனங்கள், தொழில்துறையினர், இணையதள சாதனங்கள் / எந்திரத்தில் இருந்து எந்திரத்திற்கான தீர்வுகளுக்கு புதிய கண்டுபிடிப்புகளைக் காட்சிப்படுத்தினர்.
நிதி அமைச்சகம்
3.8 கோடி வீடுகளுக்கு தூய்மையான குடிநீர் வழங்கும் வகையில் குழாய் இணைப்பு ஏற்படுத்த ரூ. 60,000 கோடி அளவுக்கு பட்ஜெட்டில் நிதி ஒதுக்கீடு செய்யப்பட்டுள்ளது
2022 – 23 ஆம் நிதியாண்டில் 3.8 கோடி வீடுகளுக்கு தூய்மையான குடிநீர் வழங்கும் வகையில் குழாய் இணைப்பு ஏற்படுத்த ரூ. 60,000 கோடி அளவுக்கு பட்ஜெட்டில் நிதி ஒதுக்கீடு செய்யப்பட்டுள்ளது.
குடிமக்களுக்கு குறிப்பாக ஏழை மற்றும் நலிவடைந்த பிரிவினருக்கு அதிகாரம் அளிக்கும் வகையில் நடவடிக்கைகளை மேற்கொள்வதில் அரசு கவனம் செலுத்தி வருவதாக நிதியமைச்சர் திருமதி நிர்மலா சீதாராமன் கூறியுள்ளார்.
இதன்படி, வீட்டு வசதி, மின்சாரம், சமையல் எரிவாயு மற்றும் குடிநீர் ஆகியவற்றை வழங்குவதற்கான நடவடிக்கைகள் மேற்கொள்ளப்படும்.
தூய்மையான குடிநீர் வழங்க ஏதுவாக 8.7 கோடி வீடுகளுக்கு குடிநீர் குழாய் இணைப்பு வழங்க இலக்கு நிர்ணயிக்கப்பட்டு அதில் 5.5 கோடி வீடுகளுக்கு கடந்த இரண்டாண்டுகளில் குடிநீர் இணைப்பு வழங்கப்பட்டுள்ளதாக நிதியமைச்சர் தெரிவித்தார்.
பிரதமரின் வீட்டு வசதித் திட்டத்தின்கீழ் கிராமம் மற்றும் நகர்ப்புறங்களில் 80 லட்சம் வீடுகள் கட்ட 48,000 கோடி ரூபாய் நிதிஒதுக்கீடு செய்யப்படும்.
அனைத்து அஞ்சல் அலுவலக வங்கி சேவைகள் டிஜிட்டல் மயமாக்கப்படும். 75 மாவட்டங்களில் 75 மின்னணு வங்கிப் பிரிவுகளை, வர்த்தக வங்கிகள் ஏற்படுத்தும்.
ரசாயனம் மற்றும் உரங்கள் அமைச்சகம்
உள்நாட்டு உற்பத்தியை அதிகரிப்பதற்கான அரசின் முயற்சிகளின் காரணமாக கொவிட்-19 சிகிச்சைக்கான மருந்துகளின் விநியோகம் சீராக உள்ளது
உள்நாட்டு உற்பத்தியை அதிகரிப்பதற்கான அரசின் முயற்சிகளின் காரணமாக கொவிட்-19 சிகிச்சைக்கான மருந்துகளின் விநியோகம் நாடு முழுவதும் சீராக உள்ளது என்று மத்திய அமைச்சர் திரு டி வி சதானந்த கவுடா இன்று கூறினார்.
2021 ஏப்ரல் 21 முதல் 2021 மே 30 வரை 98.87 லட்சம் ரெம்டெசிவிர் குப்பிகள் மாநிலங்கள், யூனியன் பிரதேசங்களுக்கு ஒதுக்கப்பட்டன என்று அவர் கூறினார். தேவையை விட விநியோகம் அதிகமாக இருக்கும் வகையில் ரெம்டெசிவிர் உற்பத்தி அதிகரிக்கப்பட்டதாக அமைச்சர் தெரிவித்தார்.
இதன் காரணமாக, ஜூன் இறுதிக்குள் 91 லட்சம் குப்பிகளை விநியோகிக்க திட்டமிட்டிருக்கிறோம் என்று கூறிய அவர், 2021 ஏப்ரல் 25 முதல் மே 30 வரை 400 மில்லி கிராம் டொசிலிசுமாப் மருந்தின் 11,000 குப்பிகளையும், 80 மில்லி கிராம் டொசிலிசுமாப் மருந்தின் 50,000 குப்பிகளையும் சிப்லா இறக்குமதி செய்ததாக தெரிவித்தார்.
கூடுதலாக, 400 மில்லி கிராம் குப்பிகள் 1002 மற்றும் 80 மில்லி கிராம் குப்பிகள் 50,024-ம் நன்கொடையாக மத்திய சுகாதாரம் மற்றும் குடும்ப நல அமைச்சகம் மே மாதத்தில் பெற்றது. மேலும் 80 மில்லி கிராம் குப்பிகள் 20,000 மற்றும் 200 மில்லி கிராம் குப்பிகள் 1,000 ஜூன் மாதத்தில் வரவுள்ளதாக அவர் தெரிவித்தார்.
2021 மே 11 முதல் மே 30 வரை 2,70,060 குப்பிகள் ஆம்போடெரிசின் பி மாநிலங்கள்/யூனியன் பிரதேசங்கள் மற்றும் மத்திய நிறுவனங்களுக்கு ஒதுக்கீடு செய்யப்பட்டுள்ளதாக திரு கவுடா கூறினார். இதைத் தவிர, மே மாதத்தின் முதல் வாரத்தில் 81651 குப்பிகளை உற்பத்தியாளர்கள் மாநிலங்களுக்கு வழங்கினர்.
கொவிட்-19 சிகிச்சைக்கு தேவைப்படும் மருந்துகளின் உற்பத்தி, விநியோகம் மற்றும் சரக்கு கையிருப்பை தொடர்ந்து அரசு கண்காணித்து, ஆய்வு செய்து வருவதாக அவர் மேலும் கூறினார்.
இளைஞர் நலன் மற்றும் விளையாட்டு அமைச்சகம்
சர்வதேசப் பெண்கள் தினத்தை முன்னிட்டு, பாட்னாவில் உள்ள மகளிர் பள்ளி மாணவிகளுடன், பாரலிம்பிக் போட்டியில் வெள்ளிப் பதக்கம் வென்ற வீரர் யோகேஷ் சந்திப்பு
பாரலிம்பிக்ஸ் போட்டியில் வெள்ளிப் பதக்கம் வென்ற யோகேஷ் காதுனியா, பாட்னாவில் உள்ள அரசு பெண்கள் மேல் நிலைப் பள்ளிக்கு இன்று சென்று மாணவிகளுடன் கலந்துரையாடினார். ஒலிம்பிக் மற்றும் பாரலிம்பிக் போட்டியில் பதக்கங்கள் வென்ற வீரர்கள், தங்கள் பகுதிகளில் உள்ள பள்ளி மாணவ, மாணவிகளைச் சந்தித்து விளையாட்டு, சரிவகித உணவு, உடல் தகுதி ஆகியவை குறித்து விழிப்புணர்வு ஏற்படுத்த வேண்டும் எனப் பிரதமர் திரு நரேந்திர மோடி அழைப்பு விடுத்தார். அதன்படி ஒலிம்பிக், பாராலிம்பிக் வீரர்கள் நாடு முழுவதும் பள்ளிகளுக்குச் சென்று மாணவ, மாணவியருடன் கலந்துரையாடி வருகின்றனர்.
யோகேஷ் தனது குழந்தை பருவத்தில் மாற்றுத்திறனாளியாக இருந்தபோது, அவரைக் குணப்படுத்துவதில் அவரது தாய் முக்கியப் பங்காற்றினார். இதனால் இந்நிகழ்ச்சியில் கலந்து கொண்ட பெண்களுக்கு அவர் மகளிர் தின வாழ்த்துக்களைத் தெரிவித்தார். ‘‘ஆரம்பம் முதல் தனது தாய் தனக்கு உதவியாக இருந்தார் என்றும், இந்தப் பெண்கள் தினத்தை நான் அவருக்காகச் சமர்ப்பிக்கிறேன்’’ என யோகேஷ் கூறினார்.
பின்னர் தனது பாராலிம்பிக் அனுபவம் குறித்து பள்ளி மாணவிகளுடன் கலந்துரையாடினார்.
விடுதலையின் அம்ரித் மகோத்ஸவத்தின் ஒரு பகுதியாக விளையாட்டு வீரர்களைச் சந்திக்கும் நிகழ்ச்சி நடத்தப்படுகிறது. இந்நிகழ்ச்சியை ஒலிம்பிக் போட்டியில் தங்கம் வென்ற நீரஜ் சோப்ரா கடந்த ஆண்டு டிசம்பரில் தொடங்கி வைத்தார்.
புதிய மற்றும் புதுப்பிக்கத்தக்க எரிசக்தி அமைச்சகம்
எரிசக்தி அணுகலை விரிவுபடுத்துவதில் புத்தாக்க வழிகள் தேவை: மின்துறை இணையமைச்சர் ஆர்.கே. சிங் கருத்து
‘‘எரிசக்தி குறித்த ஐ.நா உயர்நிலை குழு பேச்சுவார்த்தை 2021’’, எரிசக்தி துறையில் இந்தியாவின் அனுபவங்களை உலக நாடுகளுடன் பகிர்ந்து கொள்ளும் வாய்ப்பை வழங்குகிறது’’ என மத்திய மின்துறை மற்றும் புதிய, புதுப்பிக்கத்தக்க எரிசக்தி துறை இணை அமைச்சர் திரு ஆர்.கே.சிங் கூறியுள்ளார்.
‘‘எரிசக்தி குறித்த ஐ.நா உயர்நிலை குழு பேச்சுவார்த்தை 2021’’ அமெரிக்காவின் நியூயார்க் நகரில் செப்டம்பர் மாதம் நடக்கிறது. இதில் எரிசக்தி பரிமாற்றம் குறித்து விவாதிக்கப்படவுள்ளது. இதில் உலக சாம்பியனாக இந்தியாவின் பங்கு குறித்து பத்திரிக்கையாளர் சந்திப்பு கூட்டத்தில் மத்திய அமைச்சர் ஆர்.கே. சிங் கூறியதாவது:
இந்தியாவின் எரிசக்தி அணுகல் மற்றும் பரிமாற்ற கதைகளில் கற்க வேண்டிய விஷயங்கள் பல உள்ளன. இது எரிசக்தி இலக்குகளை மேம்படுத்தவும் பருவநிலை நடவடிக்கைகளை தீவிரமாக மேற்கொள்ளவும் மற்ற நாடுகளுக்கு பயனுள்ளதாக இருக்கும். எரிசக்தி குறித்த ஐ.நா உயர்நிலைக் குழு பேச்சுவார்த்தை, இந்தியாவின் அனுபவங்களை மற்ற நாடுகளுடன் பகிர்ந்து கொள்ள ஒரு வாய்ப்பை அளிக்கிறது.
அனைவருக்கும் மலிவான, நம்பகமான, நிலையான மற்றும் நவீன எரிசக்தி கிடைப்பதற்கான நிலையான வளர்ச்சி இலக்கை  அடைய இன்னும் 10 ஆண்டுகள் உள்ள நிலையில், எரிசக்தி அணுகலை விரிவுபடுத்துவதற்கும், புதுப்பிக்கத்தக்க எரிசக்தியை மேம்படுத்துவதற்கும் வலுவான அரசியல் உறுதி மற்றும் புத்தாக்க வழிகள் தேவை.
அனைவருக்கும் சம அளவில் எரிசக்தி கிடைக்கும் உலகளாவிய எரிசக்தி பரிமாற்றத்துக்கு உதவ, எரிசக்தி துறையில் நல்ல நிலையில் இருக்கும் நாடுகள் லட்சியத்துடன் பணியாற்ற வேண்டும்.
சூரிய மின்சக்தி, காற்று மற்றும் உயிரி எரிசக்தி, பசுமை ஹைட்ரஜன், சர்வதேச சூரிய சக்தி கூட்டணி மூலம் ஒத்துழைப்பு ஆகியவற்றில் கவனம் செலுத்துவதன் மூலம், 2030ம் ஆண்டுக்குள் புதுப்பிக்கத்தக்க எரிசக்தி திறன் இலக்கை 450 ஜிகா வாட் உயர்த்துவதற்கு தேவையான ஒப்பந்தங்களை இந்தியா இறுதி செய்யும்.
இவ்வாறு மத்திய அமைச்சர் திரு ஆர்.கே.சிங் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1729342
இந்திய போட்டிகள் ஆணையம்
திலீப் பில்டுகான் மற்றும் அதன் இணை நிறுவனங்களிடமிருந்து 10 சாலை உள்கட்டமைப்பு திட்டங்களில் பங்குகளை ஷ்ரெம் நிறுவனம் பெறுவதற்கு இந்திய போட்டியியல் ஆணையம் அனுமதி
போட்டியியல் சட்டம் 2002 பிரிவு 31  இன் கீழ், திலீப் பில்டுகான் மற்றும் அதன் இணை நிறுவனங்களிடமிருந்து 10 சாலை உள்கட்டமைப்பு திட்டங்களில் பங்குகளை  ஷ்ரெம் உள்கட்டமைப்பு முதலீட்டு நிறுவனம் பெறுவதற்கு இந்திய போட்டியியல் ஆணையம்  நேற்று அனுமதி அளித்தது.
இதன் மூலம் குறிப்பிட்ட சிறப்பு நோக்க அமைப்புகளில் 100% பங்குகளை ஷ்ரெம் உள்கட்டமைப்பு முதலீட்டு நிறுவனம் பெறுவதற்கு ஒப்புதல் அளிக்கப்பட்டுள்ளது. கர்நாடகா, ஜார்க்கண்ட், ஆந்தரப்பிரதேசம், மகாராஷ்டிரா, ஒடிசா, மத்திய பிரதேசம் மற்றும் சட்டீஸ்கர் ஆகிய மாநிலங்களில் சிறப்பு நோக்க அமைப்புகள் சாலை திட்டங்களை மேற்கொண்டு வருகின்றன.
இது தொடர்பான இந்திய போட்டியியல் ஆணையத்தின் விரிவான ஆணை விரைவில் வெளியிடப்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்:https://www.pib.gov.in/PressReleasePage.aspx?PRID=1840871
-----
(Visitor Counter : 115
பிரதமர் அலுவலகம்
டைம்ஸ் குழும தலைவர் திருமதி இந்து ஜெயின் மறைவுக்கு பிரதமர் இரங்கல்
டைம்ஸ் குழும தலைவர் திருமதி இந்து ஜெயின் மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
சுட்டுரையில் பிரதமர் திரு நரேந்திர மோடி கூறியிருப்பதாவது:
‘‘ டைம்ஸ் குழும தலைவர் திருமதி இந்து ஜெயின் மறைவால் வருத்தம் அடைந்தேன். சமூக சேவை பணிகள், இந்தியாவின் முன்னேற்றம் மற்றும் நமது கலாச்சாரத்தில் அவருக்கு இருந்த ஆர்வம் ஆகியவற்றுக்காக அவர் எப்போதும் நினைவு கூறப்படுவார். அவருடன் நான் பேசியதை, நினைத்து பார்க்கிறேன். அவரது குடும்பத்துக்கு இரங்கல்கள். ஓம் சாந்தி.’’
சுற்றுலா அமைச்சகம்
மத்திய சுற்றுலா அமைச்சகம் ஏற்பாடு செய்துள்ள நமது தேசத்தைப் பாருங்கள் இணையவழித் தொடரின் கீழ், ‘’ தற்சார்பு இந்தியா- சுற்றுலா, பயணம் எதிர்கொள்ளும் பிரச்சினைகள்’’ என்ற தலைப்பில் 50-வது அத்தியாயம்
“தற்சார்பு இந்தியா- சுற்றுலா, பயணம் எதிர்கொள்ளும் பிரச்சினைகள்’’ என்ற தலைப்பில் மத்திய சுற்றுலா அமைச்சகம் தனது 50-வது இணைய வழி வெபினாரை 2020 ஆகஸ்ட் 20-ஆம் தேதி நடத்தியது. இதில், குறு, சிறு, நடுத்தரத் தொழில்துறை , அதன் பிரிவுகள், அந்த தொழில்களுக்கான பதிவு நடைமுறைகள், சேவைத் துறைக்கான எம்எஸ்எம்இ அமைச்சகத்தின் கடன்/நிதித் திட்டங்கள், பொது கொள்முதல் கொள்கை போன்றவை குறித்து விளக்கப்பட்டன. எம்எஸ்எம்இ திட்டங்கள் மற்றும் பல்வேறு அம்சங்களில் இருந்து பயன் பெறும் அனைத்துத் தரப்பினருக்கும் தகவல்களை வழங்கி, வழிகாட்டும் நோக்கத்துடன் இது ஏற்பாடு செய்யப்பட்டது.
இந்த வெபினாரை, எம்எஸ்எம்இ வளர்ச்சி ஆணையர் மற்றும் கூடுதல் செயலர் திரு. தேவேந்திர குமார் சிங், எம்எஸ்எம்இ அமைச்சக கூடுதல் வளர்ச்சி ஆணையர் திரு.ஆனந்த் செர்கானே ஆகியோர் வழங்கினர். 2006-ஆம் ஆண்டு எம்எஸ்எம்இ வளர்ச்சி திட்டம் நடைமுறைக்கு வந்து 14 ஆண்டுகளுக்குப் பின்னர், 2020 மே 13-ம் தேதி தற்சார்பு இந்தியா தொகுப்பில், இதன் வரையறையில் மாற்றம் அறிவிக்கப்பட்டது. இந்த அறிவிப்பின்படி, குறு உற்பத்தி மற்றும் சேவைகள் அலகுகளுக்கான வரையறை ரூ.1கோடி மூலதனம், ரூ.5 கோடி விற்றுமுதல் என அதிகரிக்கப்பட்டது. சிறு அலகுகளின் அளவு ரூ.10 கோடி மூலதனம், ரூ.50 கோடி விற்றுமுதல் எனவும், இதே போல, நடுத்தர அலகின் ரூ.20 கோடி மூலதனம், ரூ.100 கோடி விற்றுமுதல் எனவும் அதிகரிக்கப்பட்டது. மத்திய அரசு 01.06.2020 அன்று இந்த வரையறையை மேலும் உயர்த்த முடிவு செய்தது. அதன்படி, நடுத்தரத் தொழில் நிறுவனங்களுக்கு தற்போது ரூ.50 கோடி மூலதனம் மற்றும் ரூ.250 கோடி விற்றுமுதல் என நிர்ணயிக்கப்பட்டுள்ளது.
தன்னிறைவு இந்தியாவை நோக்கிய ஒரு படியாக, ரூ.200 கோடி வரை உலக டெண்டர்களுக்கு அனுமதி இல்லை. இது தற்சார்பு இந்தியா மற்றும் மேக் இன் இந்தியாவை நோக்கிய ஒரு நடவடிக்கையாகும். திட்டத்தின் மானியப் பயன்கள் குறித்தும் அவர்கள் விளக்கி, அது பற்றிய விவரங்களைப் பகிர்ந்து கொண்டனர். பொதுப் பிரிவுப் பயனாளிகள், ஊரகப்பகுதிகளில் திட்டச் செலவில் 25 சதவீதம் விடுமிகை தொகை மானிய வசதியைப் பயன்படுத்திக் கொள்ளலாம். நகர்ப்புறப் பகுதிகளில் இது 15 சதவீதமாக இருக்கும். தாழ்த்தப்பட்ட/பழங்குடியின வகுப்பு/ பெண்கள் போன்ற சிறப்புப் பிரிவுப் பயனாளிகள், ஊரகப்பகுதிகளில் 35 சதவீதம், நகர்ப்புறப் பகுதிகளில் 25 சதவீதம் என விடுமிகு தொகை மானிய வாய்ப்பைப் பயன்படுத்திக் கொள்ளலாம்.
இந்த வெபினாரை வழங்கியவர்கள், சிறு வர்த்தகத்துக்கான எம்எஸ்எம்இ பதிவுப் பயன்கள் பற்றியும் விளக்கினர்.
(Visitor Counter : 124
விவசாயத்துறை அமைச்சகம்
தற்போதைய கோவிட்-19 நெருக்கடிக்குப் பிறகு வேளாண் ஏற்றுமதியை மீண்டும் புதுப்பிக்க கலந்துரையாடல்களை அரசு தொடங்கி உள்ளது
கோவிட்-19 நோய்த்தொற்றைத் தடுப்பதற்காக அறிவிக்கப்பட்ட பொது முடக்கத்தின் காரணமாக வேளாண் துறையில் ஏற்பட்ட பிரச்சனைகள் குறித்து வேளாண் மற்றும் வேளாண்மை சார்ந்த ஏற்றுமதியாளர்களோடு அரசு கலந்துரையாடலைத் தொடங்கி உள்ளது. மத்திய வேளாண் மற்றும் விவசாயிகள் நல்வாழ்வுத்துறை அமைச்சர் திரு.நரேந்திர சிங் தோமரின் அறிவுரையைத் தொடர்ந்து வேளாண்மை, கூட்டுறவு மற்றும் விவசாயிகள் நல்வாழ்வுத் துறையின் செயலாளர் திரு சஞ்சய் அகர்வால் நேற்று காணொளி மூலம் கலந்துரையாடலை மேற்கொண்டார். வேளாண் மற்றும் வேளாண்மை சார்ந்த சரக்குகளின் ஏற்றுமதியாளர்கள் எதிர்கொண்டு வரும் பிரச்சனைகள் குறித்து நேரடியாத் தெரிந்து கொள்வதற்காக இந்த கலந்துரையாடல் மேற்கொள்ளப்பட்டது. தற்போதைய கோவிட்-19 தொற்று நெருக்கடி தொடர்ந்தாலும்கூட ஏற்றுமதியாளர்களின் பிரச்சனைகளை விரைவில் தீர்த்து வைப்பது மற்றும் அரசின் முயற்சிகளுக்கு தேவையான நடவடிக்கைகளைத் தொடங்குவது குறித்து கலந்துரையாடல் நடைபெற்றது. இந்தக் கூட்டத்தில் ஏற்றுமதியாளர்கள் பழங்கள், காய்கறிகள், பாஸ்மதி அரிசி மற்றும் பிற அரிசி வகைகள், விதைகள், பூக்கள், தாவரங்கள், இயற்கை விவசாய விளைபொருட்கள், வேளாண் உபகரணங்கள் மற்றும் இயந்திரங்கள் உள்ளிட்ட வேளாண் சரக்குகளை உற்பத்தி செய்பவர்கள் / ஏற்றுமதி செய்பவர்களின் கூட்டமைப்புகளின் பிரதிநிதிகள் கலந்து கொண்டனர்.
பங்கேற்பாளர்கள் பல்வேறு பொதுவான மற்றும் குறிப்பிட்ட பிரிவு தொடர்பான பிரச்சனைகளை சுட்டிக்காட்டினர். விவசாய வேலைகளுக்கான ஆட்கள் கிடைப்பது மற்றும் அவர்களின் பயணம், மாநிலங்களுக்கு இடையிலான போக்குவரத்து சிக்கல், மண்டிகள் மூடப்பட்டதால் கச்சாப் பொருட்கள் கிடைப்பதில் உள்ள பற்றாக்குறை, தாவரத் தூய்மைக்கான சான்றிதழ், கூரியர் சேவைகள் நிறுத்தப்பட்டுள்ளதால் சரக்கு அனுப்பும் ஆவணங்கள் கிடைப்பதில் உள்ள சிக்கல், சரக்கு அனுப்பும் சேவைகள் இல்லாத நிலைமை, துறைமுகங்கள் / சரக்கு ஏற்றி இறக்கும் தளங்கள் ஆகியவற்றை அணுகமுடியாது இருத்தல், ஏற்றுமதி / இறக்குமதிக்காக சரக்குகளுக்கு அனுமதி பெற முடியாத நிலை என பொதுவான பிரச்சனைகளை அனைத்துவகையான வேளாண் சரக்குகளின் ஏற்றுமதியாளர்களும் எடுத்துரைத்தனர்.
உணவு பதப்படுத்துதல், வாசனைத் திரவியங்கள், முந்திரி, இயந்திரம், உபகரணம் ஆகியவை தொடர்பான தொழில்களின் பிரதிநிதிகள் 25-30 சதவீத தொழிலாளர்களுடன் தொழிற்சாலைகளைத் திறக்க / செயல்பட அனுமதி பெற்றுத் தருமாறு கேட்டுக் கொண்டனர். அவ்வாறு அனுமதி பெற்றுத் தந்தால் தொழிற்சாலைகளை இயக்குவதில் முறையான சுகாதார ஆலோசனைகளைக் கடைபிடிப்பதாக அவர்கள் உறுதி அளித்தனர்.
உள்நாட்டு போக்குவரத்து பிரச்சனையை உள்துறை அமைச்சகம் கவனத்தில் கொண்டு தேவையான அறிவிப்புகளை வெளியிட்டு வருகிறது. தொடர்ச்சியாக / முறையாக தாவரத்தூய்மை சான்றிதழ்களை வழங்குவதற்கும் ஆன்லைன் சான்றிதழ்களை அங்கீகரித்து ஏற்றுக் கொள்ளவும் அறிவுறுத்தப்பட்டு உள்ளது.
துறைமுகம், கடல்வழி சரக்குச் சேவைகள், கூரியர் சேவைகள் தொடர்பான பிரச்சனைகள் கவனத்தில் கொள்ளப்பட்டு அவை தீர்த்து வைக்கப்படும் என்று திரு அகர்வால் தெரிவித்தார். தொழிற்சாலைகளைத் திறந்து இயக்குவதற்கும் வேளாண் தொழில் பிரிவுகள் சார்ந்த குறிப்பிட்ட பிரச்சனைகளும் அமைச்சர் திரு நரேந்திர சிங் தோமர் கவனத்துக்கு கொண்டு செல்லப்பட்டு அவை முறையாகத் தீர்த்து வைக்கப்படும் என்று செயலாளர் உறுதி அளித்தார்.
(
சுற்றுலா அமைச்சகம்
உள்நாட்டு சுற்றுலா மற்றும் கிராமப்புற சுற்றுலாவை மேம்படுத்துவதற்காக அரசு எடுத்து வரும் நடவடிக்கைகள் குறித்து அமைச்சர் திரு ஜி கிஷண் ரெட்டி தகவல்
நாடாளுமன்றத்தின் மக்களவையில் கேட்கப்பட்ட கேள்விகளுக்கு எழுத்துப்பூர்வமாக பதிலளித்த மத்திய சுற்றுலா அமைச்சர் திரு ஜி கிஷண் ரெட்டி, கீழ்கண்ட தகவல்களை அளித்தார்.
நாட்டில் உள்நாட்டு சுற்றுலாவை மேம்படுத்துவதற்காக நமது நாட்டை பாருங்கள் இணைய கருத்தரங்குகள், ஒரே பாரதம் ஒப்பற்ற பாரதத்தின் கீழ் பல்வேறு நிகழ்ச்சிகள், சென்னை உட்பட பல்வேறு நகரங்களை வானில் இருந்து படம் பிடித்தல், தொழில்துறை பங்குதாரர்களுடன் தொடர் ஆலோசனை, பாதுகாப்புடன் கூடிய உயர்தர சேவைகளை சுற்றுலா பயணிகளுக்கு வழங்குதல் உள்ளிட்ட பல்வேறு நடவடிக்கைகளை சுற்றுலா அமைச்சகம் எடுத்து வருகிறது.
சந்தை மேம்பாட்டு உதவி திட்டத்திற்கான வழிகாட்டுதல்களை சுற்றுலா அமைச்சகம் சமீபத்தில் மாற்றியமைத்தது. இதன் மூலம் திட்டம் அதிகம் பேரை சென்றடையும்.
11,000-க்கும் மேற்பட்ட சுற்றுலா வழிகாட்டிகள்/பயணம் மற்றும் சுற்றுலா பங்குதாரர்களுக்கு புதிய கடன் உத்தரவாதத்தை மத்திய நிதி அமைச்சகம் சமீபத்தில் அறிவித்தது. இதன் மூலம் கொவிட்-19 காரணமாக அடைந்த பாதிப்பில் இருந்து அவர்களால் மீள முடியும்.
கிராமப்புற சுற்றுலாவின் சாத்தியக்கூறுகளை உணர்ந்துள்ள சுற்றுலா அமைச்சகம், அதை மேம்படுத்தி ஊக்குவிப்பதற்காக முனைப்புடன் செயல்பட்டு வருகிறது.
தற்சார்பு இந்தியா லட்சியத்தை அடைவதற்கான நடவடிக்கையாகவும், உள்ளூர் தொழில்களுக்கு ஊக்கமளிக்கும் விதமாகவும், ஊரக சுற்றுலாவை ஊக்கப்படுத்துவதற்கான தேசிய வரைவு திட்டம் ஒன்றை சுற்றுலா அமைச்சகம் தயாரித்துள்ளது.
கொள்கையை இறுதி செய்வதற்கு முன் அது குறித்த கருத்துகள் மற்றும் ஆலோசனைகளை சுற்றுலா அமைச்சகம் வரவேற்றது.
மேலும் விவரங்களுக்கு, இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1736808
https://pib.gov.in/PressReleasePage.aspx?PRID=1736810